Olayinka Sule
Birgediya Janar (ritaya) Olayinka Sule (4 May 1948 - 23 August 2020) ya kasance Mai Gudanarwa a Jihar Jigawa, Najeriya daga Agusta 1991 zuwa Janairu 1992 a lokacin mulkin soja na Janar Ibrahim Babangida.

Ayyuka
A shekarar 1983 Laftanar Kanar Sule ya kasance ma’aikacin soji ga aikin din-din-din na Najeriya a Majalisar Dinkin Duniya. Sule, wanda aka ƙara masa da muƙamin Kanar, shi ne shugaban farko a jihar Jigawa, Najeriya bayan an kafa ta biyo bayan ɓallewa daga jihar Kano a watan Agustan 1991. Ya mika mulki wa zaɓaɓɓen gwamnan farar hula Ali Sa'ad Birnin-Kudu a watan Janairun 1992 a farkon jamhuriya ta uku ta Najeriya.

A shekarar 1996 ya kasance General Officer Commanding (GOC) shiyya ta ɗaya ta Mechanized na Sojojin Najeriya. Ya yi ritaya daga aikin soja a wannan shekarar.

Ritaya
Bayan ya yi ritaya, ya zama kyaftin na kulob din Golf na Ikeja. Ya kasance ƙwararren ɗan wasan golf, wanda ya lashe gasa da yawa.

Manazarta 

Mutuwan 2020
Haifaffun 1948
 Gwamnonin Jihar Jigawa